CELEX: 62022TN0256
Language: ro
Date: 2022-05-13 00:00:00
Title: Cauza T-256/22: Acțiune introdusă la 13 mai 2022 — Yanukovych/Consiliul

4.7.2022   
            
            
               RO
            
            
               Jurnalul Oficial al Uniunii Europene
            
            
               C 257/35
            
         
      Acțiune introdusă la 13 mai 2022 — Yanukovych/Consiliul
      (Cauza T-256/22)
      (2022/C 257/46)
      Limba de procedură: engleza
      
         Părțile
      
      
         Reclamant: Viktor Fedorovych Yanukovych (Rostov-pe-Don, Rusia) (reprezentant: B. Kennelly, barrister)
      
         Pârât: Consiliul Uniunii Europene
      
         Concluziile
      
      Reclamantul solicită Tribunalului:
      
                  —
               
               
                  anularea Deciziei (PESC) 2022/376 a Consiliului din 3 martie 2022 de modificare a Deciziei 2014/119/PESC privind măsuri restrictive împotriva anumitor persoane, entități și organisme având în vedere situația din Ucraina (1) și a Regulamentului de punere în aplicare (UE) 2022/375 al Consiliului din 3 martie 2022 privind punerea în aplicare a Regulamentului (UE) nr. 208/2014 privind măsuri restrictive împotriva anumitor persoane, entități și organisme având în vedere situația din Ucraina (2), în măsura în care acestea îl privesc pe reclamant; și
               
            
                  —
               
               
                  obligarea Consiliului la plata cheltuielilor de judecată efectuate de reclamant în cadrul prezentei proceduri.
               
            
         Motivele și principalele argumente
      
      În susținerea acțiunii, reclamantul invocă trei motive.
      
                  1.
               
               
                  Primul motiv, întemeiat pe faptul că Consiliul nu a verificat și nu putea să verifice dacă deciziile autorităților ucrainene pe care s-a întemeiat atunci când l-a adăugat pe reclamant pe listă au fost adoptate în conformitate cu drepturile sale fundamentale la apărare și la protecție jurisdicțională efectivă, valabile în Uniunea Europeană.
               
            
                  2.
               
               
                  Al doilea motiv, întemeiat pe faptul că Consiliul a săvârșit erori vădite de apreciere atunci când a stabilit că este îndeplinit criteriul desemnării. În special, Consiliul ar fi acceptat materialul transmis de autoritățile ucrainene fără o examinare adecvată și/sau fără a fi luat în considerare inexactitățile identificate de reclamant. Consiliul trebuia să realizeze verificări suplimentare și să solicite probe suplimentare de la autoritățile ucrainene, în lumina observațiilor pe care reclamantul le-a transmis și a probelor de natură să îl disculpe pe care le-a prezentat, însă investigațiile limitate ale Consiliului nu au îndeplinit ceea ce era necesar. În consecință, nu există o bază factuală suficient de solidă pentru sancțiunile din 2022.
               
            
                  3.
               
               
                  Al treilea motiv, întemeiat pe încălcarea dreptului de proprietate al reclamantului în temeiul articolului 17 alineatul (1) din Carta drepturilor fundamentale a Uniunii Europene, întrucât, printre altele, măsurile restrictive sunt o restricție nejustificată, inutilă și disproporționată a acestor drepturi, deoarece: (i) nu există nicio sugestie că orice fonduri însușite în mod inadecvat de către reclamant sunt considerate a fi transferate în afara Ucrainei; (ii) măsurile interne ucrainene ar fi pe deplin adecvate și suficiente; (iii) măsuri restrictive au fost instituite deja de opt ani și au fost impuse pe baza unei investigații care în prezent este sistată sau, cel puțin, stagnează complet, iar pe una dintre acestea Consiliul nu a intenționat să se întemeieze în cei doi ani precedenți.
               
            
         (1)  JO 2022, L 70, p. 7.
      
         (2)  JO 2022, L 70, p. 4.